บิงซู น้ำแข็งใสสไตล์เกาหลี มาเปิดตัวในเชียงใหม่แล้ว ร้านจะตั้งอยู่ในซอยกรรไกรทอง อยู่ตรงหน้าชีวาสสปา เป็นร้านเล็ก ๆ มีโต๊ะประมาณ 5-6 โต๊ะค่ะ

ช่วงนี้ไปอาจต้องรอคิวนิดหนึ่ง เพราะร้านเพิ่งเปิดใหม่ กระแสนิยมเยอะมาก วันนี้เราไป ยืนรอคิว ประมาณ 1 ชั่วโมงค่ะ

บิงซู ที่นี่มี 3 รสค่ะ สตรอเบอรี่ชีสเค้ก , ข้าวเหนียวมะม่วง และ ชอคโกแลตค่ะ เสริฟ์ในราคา ชุดละ 169 บาท 

ส่วนเครื่องดื่ม ทั้งสมูตตี้ น้ำผลไม้ กาแฟ อยู่ในเรต 60 - 70 บาท ถือว่าในราคาทั่วไปค่ะ

วันนี้ตั้งใจมาเพื่อจะชิมตัวสตรอเบอรี่ชีสเค้ก แต่วันนี้ของหมดค่ะ น่าจะขายดีมาก เลยสั่ง ข้าวเหนียวมะม่วง และชอคโกแลตมาชิมค่ะ

บิงซูชอคโกแลต จะเสริฟ์มา พร้อมซอสชอคโกแลตราด ตัวน้ำแข็งใสโปะวิปครีม โรยผงโกโก้ (ในความคิดเรา น่าจะเป็นผงโอวันติล หรือไมโลค่ะ) ข้างในจะแอบสอดไส้ ชอคโกแลตไมโลด้วยค่ะ  

ส่วนบิงซูข้าวเหนียวมะม่วง จะเสริฟ์พร้อมซอสมะม่วง ข้าวเหนียว และมะม่วงสุก หั่นชิ้นพอคำค่ะ

โดยรวมตัวน้ำแข็งใส ทำจากนมค่ะ รสชาติไม่หวานมาก น้ำแข็งใสนุ่ม ละลายในปากค่ะ  แต่ค่อนข้างละลายเร็ว แม้จะนั่งทานในห้องแอร์ค่ะ

เราสั่งสตรอเบอรี่โซดามาด้วยค่ะ เสริฟ์มาน่ารักค่ะ รสชาติใช้ได้ค่ะ

สำหรับใครที่มองหา บิงซู แนะนำเลยค่ะ ที่จอดรถสำหรับมอไซค์เยอะพอควรค่ะ แต่รถยนต์ อาจจะยากนิดหนึ่งค่ะ ช่วงนี้คนจะเยอะมาก แนะนำไปช่วงเช้า ๆ หรือช่วงเย็น ๆ เกือบค่ำค่ะ คนจะซาลง ไม่ต้องรอนานค่ะ เพราะตัวบิงซู เขาทำถ้วยต่อถ้วยค่ะ อาจจะช้านิดนึงค่ะ

